Kostjantõnivka
Kostjantõnivka (varem ka Konstantinovka) on linn Ukrainas Donetski oblastis, ta on Kostjantõnivka rajooni keskus. Linn asub Krõvõi Toretsi jõe ääres, 68 km kaugusel Donetskist. Asula rajati 1870. aastal. 1926 sai see aleviks, 1932. aastal linnaõigused. Kostjantõnivkas on metalli-, klaasi- ja keemiatööstusettevõtted. Linna läbib raudtee. 2001. aastal elas linnas 95 111 inimest, neist 59,3% ukrainlased ja 37,7% venelased.